TV-gids Vrydag 19 September 2014
JY LEES NOU TV-gids Vrydag 19 September 2014
17:30 Die Nataniël Tafel (kykNET): Vir 'n lang tyd het ons geglo bevrore kos is 'n euwel, en al is dit in sommige gevalle die waarheid, is daar nou bewys dat bevrore bestanddele nie altyd smaakloos, kleurloos of sonder voedingswaarde is nie. Nataniël wys 'n paar bestanddele waarsonder geen vrieskas ooit behoort te wees nie. Hy gaan leer ook dat 'n bevrore gereg nie altyd kliphard hoef te wees en tandpyn of hoofpyn te veroorsaak nie.
18:00 Raising Hope (M-Net): Virginia se pa, Arnold, keer terug na Natesville en soek hulp vir sy troue.
18:30 7de Laan (SABC2): 'n Tranerige Hilda vertel al haar probleme aan Gita. Intussen neem Irma 'n besluit wat Sonja baie skok.
18:30 Binnelanders (kykNET): Frankie draai die hele kliniek om sy pinkie. Pippa se planne dreig om groot probleme vir Quinton te veroorsaak, en die moontlike komplikasies met die pienkvoet word ook duidelik gemaak.
19:30 Jan Braai Vir Erfenis (kykNET): 24 September is Nasionale Braaidag, en ons volg Jan Braai om te sien hoe hy vir hierdie dag van feesviering voorberei.